cyanic-selkie/wikianc huggingface dataset:
Boyfriend แฟนผมเป็นผู้ชาย
นักแสดงนำ
คาแรคเตอร์: เต้ย เป็นเด็กที่ขี้เกรงใจคน เป็นคนประเภทที่เวลาไม่พอใจอะไร มักเก็บไว้ในใจเสมอ มักไม่พูดออกมาตรงๆ จนทำให้เรื่องบานปลาย กลายเป็นปัญหา คาแรคเตอร์: เอก เป็นเด็กที่มีนิสัยร่าเริง เอาแต่ใจ ไม่ค่อยแคร์ความรู้สึกของคนอื่น เป็นคนที่ไม่เคยคิดร้ายอะไรกับใคร เพียงแค่ทำทุกอย่างให้บรรลุเป้าหมาย โดยไม่เคยสนใจถามความรู้สึกของคนอื่นเท่านั้น คาแรคเตอร์: ไมค์ เป็นเด็กที่ชอบแกล้งคนอื่น ชอบแหย่เพื่อน ไม่ถึงกับเป็นคนไม่ดี ลึกๆแล้วก็เป็นคนรักเพื่อน แค่เป็นคนที่สนุกที่ได้เห็นคนอื่นมีปฏิกิริยาตื่นเต้นตกใจหรือหวาดกลัว ไปตามแผนที่ตัวเองวางไว้
เกาะกอร์เรฮีดอร์
เกาะกอร์เรฮีดอร์ (pulo ng Corregidor; Corregidor Island) เป็นเกาะในประเทศฟิลิปปินส์ ตั้งอยู่ที่ปากอ่าวมะนิลา ทางตะวันตกเฉียงใต้ของเกาะลูซอน เกาะเคยเป็นป้อมปราการปืนใหญ่และมีอาวุธยุทธภัณฑ์ปกป้องทางเข้าอ่าวมะนิลาและกรุงมะนิลาจากข้าศึกในสงคราม เกาะอยู่ห่างจากชายฝั่ง 48 กิโลเมตร เกาะมีอนุสรณ์สถานสงครามแปซิฟิก
ศาลเจ้าแม่เขาสามมุข
ศาลเจ้าแม่เขาสามมุข เป็นศาลเจ้าตั้งอยู่บนภูเขาที่ชื่อเขาสามมุข ศาลเจ้าแม่เขาสามมุขเป็นที่เคารพของ ชาวไทย และ ชาวจีน ภายในศาลเจ้าแม่ มี เทพเจ้า เจ้าแม่กวนอิม ฯลฯ ตั้งอยู่ที่ถนนสายบางแสน-อ่างศิลา จะพบทางแยก ถนนรอบเขาสามมุขรวมระยะทาง 4 กิโลเมตร จะพบกับฝูงลิงป่ามาอาศัยอยู่ในเขาแห่งนี้  มีศาลเจ้าแม่สามมุกหลังเดิม ตั้งอยู่ห่างกัน
ริวเซย์ โนะ ร็อคแมน 2
ริวเซย์โนะร็อคแมน 2 หรือ เมกาแมน สตาร์ฟอร์ซ 2 (Mega Man Star Force 2) เป็นวิดีโอเกมลำดับที่ 2 ของซีรีส์ริวเซย์โนะร็อคแมน ออกวางจำหน่ายในประเทศญี่ปุ่นเมื่อวันที่ 22 พฤศจิกายน ค.ศ. 2007 โดยภาคนี้ถูกแบ่งเป็น 3 แบบออกจำหน่าย 2 แบบคือ เบอร์เซิร์ก x ไดโนซอร์ (ベルセルク x ダイナソー,Zerker × Saurian) และ เบอร์เซิร์ท x ชิโนบิ (ベルセルク x シノビ,Zerker × Ninja)
พระเจ้ากาวิละ
พระบรมราชาธิบดี หรือ พระเจ้ากาวิละ  (พ.ศ. 2285 — พ.ศ. 2358) เป็นพระเจ้านครเชียงใหม่พระองค์แรกแห่งราชวงศ์ทิพย์จักร ปกครองดินแดนล้านนาไท 57 เมือง ตลอดรัชสมัยของพระองค์เป็นช่วงเวลาแห่งการศึกสงครามและสร้างบ้านแปงเมือง ทรงเป็นกษัตริย์ชาตินักรบได้ทรงร่วมกับพระอนุชาทั้ง 6 และกองทัพสมเด็จพระเจ้ากรุงธนบุรี กอบกู้อิสรภาพแผ่นดินล้านนาออกจากพม่า และนำล้านนาเข้ามาเป็นประเทศราชแห่งอาณาจักรสยาม และทรงเป็นเจ้าผู้ครองนครที่ได้รับพระกรุณาโปรดเกล้าฯ สถาปนาเลื่อนพระเกียรติยศขึ้นเป็น "พระเจ้าประเทศราช" องค์ที่ 1 (14 กันยายน พ.ศ. 2345 - 21 พฤศจิกายน พ.ศ. 2358) ในรัชสมัยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1
ด้วยพระปรีชาสามารถและพระเดชานุภาพในการรบ ทรงสามารถขยายขอบขัณฑสีมาแผ่นดินล้านนาออกไปอย่างกว้างใหญ่ไพศาล กอปรกับความจงรักภักดีที่ทรงถวายต่อพระบรมราชวงศ์จักรี ในวันที่ 14 กันยายน พ.ศ. 2345 พระบาทสมเด็จพระพุทธยอดฟ้าจุฬาโลกมหาราช จึงพระกรุณาโปรดเกล้าฯ ให้จัดพีธีมุทธาภิเษกและสถาปนาพระยาวชิรปราการขึ้นเป็น พระบรมราชาธิบดี ศรีสุริยวงศ์อินทรสุรศักดิ์ สมญามหาขัตติยราชชาติราไชยสวรรค์ เจ้าขัณฑเสมาพระนครเชียงใหม่ราชธานี มีพระอิสริยยศพระเจ้าเชียงใหม่ เป็นใหญ่ในล้านนาไท 57 เมือง ได้แก่ นครเชียงใหม่ และหัวเมืองเหนือทั้งหมด ในการนี้มีมหรสพสมโภช 7 วัน 7 คืน
พระราชประวัติ
พระบรมราชาธิบดี มีพระนามเดิมว่า เจ้ากาวิละ ประสูติเมื่อ จ.ศ. 1104 ปีจอ จัตวาศก (พ.ศ. 2285) ซึ่งเป็นช่วงเวลาก่อนการเสียกรุงศรีอยุธยาครั้งที่สอง พระองค์เป็นพระโอรสพระองค์ใหญ่ในเจ้าฟ้าสิงหาราชธานีเจ้าฟ้าหลวงชายแก้ว เจ้านครลำปาง กับแม่เจ้าจันทาราชเทวี และเป็นพระราชนัดดา (หลานปู่) พระองค์แรกในพระยาไชยสงคราม (ทิพย์ช้าง) กับแม่เจ้าพิมพาราชเทวี องค์ปฐมกษัตริย์แห่งราชวงศ์ทิพย์จักร
พระเจ้ากาวิละ มีพระอนุชาและพระขนิษฐารวมสิบองค์ (หญิงสามองค์ ชายเจ็ดองค์) (เจ้าชายทั้งเจ็ดพระองค์ได้ทรงช่วยกันต่อสู้กับพม่าและขยายขอบขัณฑสีมาล้านนา เป็นเหตุให้ทั้งเจ็ดองค์มีพระสมัญญาว่า "เจ้าเจ็ดตน") มีพระนามตามลำดับ ดังนี้
พระเจ้ากาวิละถึงแก่พิราลัยในปี จ.ศ.1177 เดือนยี่เหนือ แรม 5 ค่ำ วันพุธ (ตรงกับวันที่ 21 พฤศจิกายน พ.ศ. 2358) ยามแตรบอกเวลาเข้าสู่เที่ยงคืน ทรงปกครองนครเชียงใหม่เป็นระยะเวลานาน 32 ปี สิริพระชันษา 74 ปี
ราชโอรส-ธิดา
พระเจ้ากาวิละมีพระโอรสและธิดา รวม 5 องค์ อยู่ในสกุล "ณ เชียงใหม่" มีพระนามตามลำดับ ดังนี้
ยุคล้านนาของพม่า
ในสมัยปลายพม่าครองล้านนา เมื่อปี พ.ศ. 2313 พระยาจ่าบ้าน (บุญมา) ขุนนางเมืองเชียงใหม่ เกิดวิวาทถึงขั้นใช้กำลังทหารเข้าทะเลาะวิวาทกับโป่มะยุง่วน เจ้าเมืองเชียงใหม่ พระยาจ่าบ้านมีกำลังน้อยสู้ไม่ไหวจึงหนีไปหาโป่สุพลา แม่ทัพพม่าที่แต่งทัพไปล้านช้าง โป่สุพลากับโป่มะยุง่วนนั้นไม่ค่อยถูกกัน โป่สุพลาจึงรับพระยาจ่าบ้านไว้ในความดูแล
ในปี พ.ศ. 2314 สมเด็จพระเจ้ากรุงธนบุรียกทัพขึ้นเหนือเพื่อจะขับไล่พม่าที่ครองเวียงเชียงใหม่อยู่ แต่ล้อมเวียงเชียงใหม่ได้เพียงเก้าวันก็เลิกทัพกลับ โป่สุพลายกทัพจากเชียงแสนกลับถึงเชียงใหม่ในพ.ศ. 2316 พร้อมพาพระยาจ่าบ้านกลับมาด้วย โปสุพลาตั้งทัพอยู่ที่ประตูท่าแพและไม่ยอมส่งตัวพระยาจ่าบ้านให้โป่มะยุง่วน โป่มะยุง่วนทำอะไรไม่ได้จึงร้องเรียนไปยังกรุงอังวะ
ในปี พ.ศ. 2317 สมเด็จพระเจ้ากรุงธนบุรีโปรดให้เจ้าพระยาสองพี่น้องคือ เจ้าพระยาจักรี (ทองด้วง) และเจ้าพระยาสุรสีห์ (บุญมา) ยกทัพขึ้นตีเวียงเชียงใหม่ โปสุพลาทราบว่ากรุงธนบุรียกทัพขึ้นมา จึงบัญชาให้พระยาจ่าบ้านและเจ้ากาวิละคุมกำลังพลรวมหนึ่งพันนายเป็นกองหน้าลงไปลำปาง แล้วตนจะยกทัพใหญ่ราวหมื่นนายตามลงไปสนธิกำลัง หมายจะทำศึกกับกองทัพกรุงธนบุรีที่ลำปาง ระหว่างนั้น กรุงอังวะมีตราเรียกให้ส่งตัวพระยาจ่าบ้านและเจ้ากาวิละไปพิจารณาความที่กรุงอังวะ แต่ว่าโป่สุพลาก็ปฏิเสธส่งตัวทั้งสองคนโดยอ้างว่าทั้งสองคนยังติดพันราชการศึกอยู่ โป่มะยุง่วนทำอะไรไม่ได้จึงสั่งนายกองที่ลำปางเข้าคุมตัวเจ้าฟ้าหลวงชายแก้ว ภริยา และบุตรของเจ้ากาวิละส่งตัวไปที่กรุงอังวะเป็นตัวประกัน
พระยาจ่าบ้านซึ่งคุมกำลังอยู่ที่ฮอดทราบข่าวจึงรีบใช้คนสนิทไปบอกเจ้ากาวิละ และตนเองออกอุบายรับอาสาโป่สุพลาจัดกองหน้าที่นำโดยนายก้อนแก้วผู้เป็นหลานไปสำรวจทาง นายก้อนแก้วจึงนำกองทหารโพกผ้าแดงลอบไปเข้าเฝ้าสมเด็จพระเจ้ากรุงธนบุรีซึ่งตั้งกองทหารเล็ก ๆ อยู่ที่ถ้ำช้างร้องใกล้เวียงลี้ เจ้ากาวิละเมื่อทราบว่าบิดาและครอบครัวถูกส่งตัวไปยังกรุงอังวะ ก็นำกำลังสังหารนายกองพม่าในนครลำปางเสีย และรีบส่งคนไปชิงตัวครอบครัวกลับมาได้
ยุคธนบุรี
เมื่อกองทัพเจ้าพระยาสองพี่น้องยกมาถึงลำปาง เจ้ากาวิละได้นำเสบียงอาหารและไพร่พลเข้าร่วมกับกองทัพกรุงธนบุรี เมื่อโปสุพลาซึ่งยกทัพใหญ่ตามลงมาได้ครึ่งทางได้ยินว่าเจ้ากาวิละแปรพักตร์เข้ากับกรุงธนบุรีเสียแล้ว จึงยกทัพถอยไปตั้งหลังที่เวียงเชียงใหม่แต่ก็ไม่สามารถต้านการโจมตี จึงพากำลังบางส่วนและพวกหลบหนีออกทางประตูช้างเผือกมุ่งหน้าไปเชียงแสน สมเด็จพระเจ้ากรุงธนบุรีจึงโปรดเกล้าฯ สถาปนาพระยาจ่าบ้านขึ้นเป็น พระยาวิเชียรปราการ ปกครองนครเชียงใหม่ และตั้งนายก้อนแก้วผู้เป็นหลาน ขึ้นเป็นพระยาอุปราชนครเชียงใหม่ ขณะเดียวกัน ทรงสถาปนาเจ้ากาวิละขึ้นเป็นพระยานครลำปาง และให้เจ้าหนานธัมมลังกา เป็นพระยาอุปราชนครลำปาง ในฐานะประเทศราชของกรุงธนบุรี ในการนี้ เจ้าพระยาสุรสีห์ (บุญมา) ได้รับเอาเจ้ารจจาน้องสาวของเจ้ากาวิละเป็นภริยากลับไปยังกรุงธนบุรีด้วย
ต่อมา ในปี พ.ศ. 2318 โปมะยุง่วนยกทัพพม่าจากเชียงแสนมาล้อมเวียงเชียงใหม่ พระยาวิเชียรปราการเห็นว่าสู้ไม่ไหวจึงมอบหมายให้อุปราชก้อนแก้วสะสมเสบียงรออยู่ที่วังพร้าว เมื่อพม่าล้อมเชียงใหม่ได้แปดเดือน พระยาวิเชียรปราการจึงทิ้งเมืองมุ่งหน้าไปเมืองระแหง (เมืองตาก) เพื่อเข้าเฝ้าสมเด็จพระเจ้ากรุงธนบุรี กองทัพพม่าตามไล่ตามตีมาจนถึงลำปางและยกทัพเข้าตีนครลำปาง พระยากาวิละและอนุชาไม่สามารถต้านทานจึงทิ้งเมืองมุ่งหน้าไปสวรรคโลก ทางด้านพระยาวิเชียรปราการนั้น พอยกทัพมาถึงวังพร้าวก็ทะเลาะวิวาทกับอุปราชก้อนแก้วเรื่องเสบียง ซึ่งทำให้พระยาวิเชียรปราการบันดาลโทสะฆ่าอุปราชก้อนแก้วเสีย เมื่อกองทัพกรุงธนบุรีขับไล่พม่าออกไปในปี พ.ศ. 2319 พระยากาวิละและอนุชาจึงยกทัพกลับมาตั้งมั่นที่นครลำปางอีกครั้ง
ยุครัตนโกสินทร์
เมื่อพระยากาวิละตีเชียงแสนได้แล้ว เป็นช่วงเวลาที่สมเด็จเจ้าพระยามหากษัตริย์ศึก ได้ปราบดาภิเษกขึ้นเป็นปฐมกษัตริย์แห่งราชวงศ์จักรี พระยากาวิละที่นำไพร่พลและเชลยลงไปเฝ้า ได้รับการสถาปนาขึ้นเป็น พระยาวชิรปราการ เจ้านครเชียงใหม่ พร้อมกันนี้โปรดเกล้าให้ เจ้าหนานธัมลังกาเป็นพระยาอุปราชนครเชียงใหม่ และให้เจ้าคำสม เป็นพระยานครลำปาง และเจ้าดวงทิพ เป็นพระยาอุปราชนครลำปาง
เมื่อพระยาวชิรปราการขึ้นครองนครเชียงใหม่ ขณะนั้นเวียงเชียงใหม่ยังคงเป็นเมืองร้างที่ไร้ผู้คน พระยาวชิรปราการจึงต้องนำไพร่พลไปพักอยู่ที่เวียงเวฬุคาม นานเกือบ 20 ปี ซึ่งระหว่างนั้น ก็ได้ไปกวาดต้อนผู้คนจากที่ต่าง ๆ มาสะสมไว้ที่เวียงเวฬุคาม เพื่อรอฟื้นฟูเวียงเชียงใหม่ จึงเรียกว่ายุคนี้เป็นยุค "เก็บผักใส่ซ้า เก็บข้าใส่เมือง" ครั้นสะสมกำลังพลและพลเมืองพอที่จะดูแลเวียงเชียงใหม่ได้แล้ว จึงพยุหยาตราเข้าเวียงเชียงใหม่เมื่อ พ.ศ. 2334 และได้ฟื้นฟูเวียงเชียงใหม่ให้เป็นศูนย์กลางของล้านนาได้ในเวลาต่อมา โดยได้ขนานนามเวียงเชียงใหม่ว่า เมืองรัตนตึงษาอภินณบุรี เมื่อปี พ.ศ. 2343
ในเวลาต่อมา กรุงอังวะของพม่าแต่งตั้งชาวยูนนานฉายาว่า "ราชาจอมหงส์" มาเกลี้ยกล่อมให้นครเชียงใหม่เข้าร่วมกับพม่า และอ้างตนเป็นใหญ่เหนือล้านนาไท 57 เมืองในนาม เจ้ามหาสุวัณณหังสจักกวัติราช โดยตั้งมั่นเมืองสาด พระยาวชิรปราการตั้งให้อุปราชธัมลังกาและเจ้ารัตนหัวเมืองยกทัพไปตีที่เมืองสาด สามารถจับกุมราชาจอมหงส์ได้ พร้อมกันได้จับตัวส่วยหลิงมณี ทูตพม่าที่ส่งไปเมืองแกว (ญวน) ที่กำลังพำนักที่เชียงตุง นำทั้งสองล่องเรือไปถวายตัวที่กรุงเทพ นับว่ามีความชอบมาก พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้สถาปนาพระยาวชิรปราการขึ้นเป็นพระเจ้าเชียงใหม่ ปกครองดินแดนล้านนาไท 57 เมือง เฉลิมพระนามว่า พระบรมราชาธิบดี ศรีสุริยวงศ์อินทรสุรศักดิ์ สมญามหาขัตติยราชชาติราไชยสวรรค์ เจ้าขัณฑเสมาพระนครเชียงใหม่ราชธานี เมื่อวันที่ 14 กันยายน พ.ศ. 2345
โรงแรม ดับเบิ้ลยู กรุงเทพฯ
โรงแรม ดับเบิ้ลยู กรุงเทพฯ (อังกฤษ: W Bangkok) เป็นโรงแรมระดับ 5 ดาว ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร บริหารงานโดยแมริออท อินเตอร์เนชั่นแนล ภายใต้แบรนด์ ดับเบิ้ลยู โฮเท็ล แอนด์ รีสอร์ท
ข้อมูลทั่วไป
โรงแรม ดับเบิ้ลยู กรุงเทพฯ เปิดอย่างเป็นทางการ เมื่อวันที่ 7 ธันวาคม ปี 2555 ดำเนินงานก่อสร้างโดย บริษัท P&T กรุ๊ป มีบริษัทโซดา (S.O.D.A, Thailand) เป็นผู้ออกแบบตกแต่งภายใน และมีบริษัท Avroko เป็นผู้ดูแลเรื่องพรอพ งานศิลปะที่จัดโชว์ในโรงแรม ตัวอาคารเป็นตึกสูง 31 ชั้น มีห้องพักทั้งหมด 403 ห้อง ตั้งอยู่บนถนนสาทรเหนือ ตรงข้ามกับตึกอาคารสำนักงานเอ็มไพร์ทาวเวอร์ และเดอะเฮ้าส์ออนสาทร อาคารอนุรักษ์ที่อยู่ภายใต้การดูแลโดยกรมศิลปากร ได้ถูกเช่าจากสำนักงานทรัพย์สินส่วนพระมหากษัตริย์ เพื่อปรับปรุง ตกแต่งและเปิดเป็นร้านอาหารและบาร์ เมี่อปี 2558 ที่ผ่านมา
เดอะเฮ้าส์ออนสาทร
เดอะเฮ้าส์ออนสาทร (บ้านสาทร) สร้างขึ้นเมื่อ พ.ศ. 2432 ในรัชสมัยพระบาทสมเด็จพระจุลจอมเกล้าเจ้าอยู่หัว โดยเป็นบ้านของหลวงสาทรราชายุตก์ นักธุรกิจผู้ร่ำรวย และเป็นผู้ริเริ่มขุดคลองสาทร ในปี พ.ศ. 2467 ตัวอาคารได้รับการดัดแปลงเป็นโรงแรมโฮเต็ล รอแยล และสถานทูตของสหภาพแห่งสาธารณรัฐสังคมนิยมโซเวียต (สหพันธรัฐรัสเซียในปัจจุบัน) ในปี พ.ศ. 2491 และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร
ปัจจุบันอาคารถูกเช่าโดยบริษัท นอร์ท สาธร เรียลตี้ จำกัด เพื่อปรับปรุงอาคารเป็นเดอะเฮ้าส์ออนสาทรเป็นส่วนหนึ่งของโรงแรม ดับเบิ้ลยู กรุงเทพ อาคารตึกประกอบไปด้วยสี่ตึกใหญ่ ในการตกแต่งสไตล์นีโอคลาสสิก
รายชื่อประเทศเรียงตามการผลิตกระแสไฟฟ้า
ต่อไปนี้คือรายชื่อประเทศเรียงตามการผลิตกระแสไฟฟ้า
รากบุญ
ละครรากบุญ เป็นละครแนวแฟนตาซี-สืบสวนสอบสวน บทประพันธ์โดย ช่อมณี บทโทรทัศน์โดย เอกลิขิต ผลิตโดย บริษัท ทีวีซีน แอนด์ พิคเจอร์ จำกัด นำแสดงโดย พิรัชต์ นิธิไพศาลกุลและราศรี บาเลนซิเอก้า กำกับการแสดงโดย ธรธร สิริพันธ์วราภรณ์ อำนวยการดำเนินงาน ณัฏฐนันท์ ฉวีวงษ์ ออกอากาศทุกวันศุกร์ เวลา 20.25 น. เสาร์ - อาทิตย์ เวลา 20.15 น. ทางไทยทีวีสีช่อง 3
เรื่องย่อ
รากบุญ เป็นเรื่องราวของ เจติยา (มาร์กี้ ราศรี) นักแต่งหน้าศพสาวประจำนิราลัยที่มีความสามารถพิเศษคือสามารถสื่อสารกับเหล่าวิญญาณที่มาขอความช่วยเหลือจนเธอได้เข้าไปพัวพันกับกล่องรากบุญที่สามารถขอพรได้แต่ต้องแลกมากับจำนวนกิเลสที่เพิ่มขึ้นตามลำดับและเธอต้องช่วยเหลือ ลาภิณ (ไมค์ พิรัชต์) ลูกชายของ ชูจิต (แก้ว อภิรดี) เจ้าของบริษัทนิราลัยที่ถูก พิสัย (โก โกสินทร์) น้าชายและ ปราณ (กิก ดนัย) ปีศาจที่ถูกสร้างขึ้นจากกิเลสในกล่องรากบุญตามฆ่าจนเกิดความรักขึ้นมาสุดท้ายแล้วเหตุการณ์จะจบอย่างไร
โนโซมิ อาโซ
โนโซมิ อาโซ (麻生希; ; ชื่อเล่น: โนโซมิ) เป็นอดีตนักแสดงเอวีชาวญี่ปุ่นจากโตเกียว
ประวัติและชีวิตส่วนตัว
เธอได้รับการเปิดตัวในฐานะนักแสดงหญิงที่มีส่วนสูง 170 ซม. และมีลักษณะเหมือนตุ๊กตาบาร์บี้ ส่วนแม่ของเธอเป็นชาวฟิลิปปินส์
เธอมีประสบการณ์ครั้งแรกกับแฟนเมื่ออายุ 19 ปี ส่วนเหตุผลที่เธอตัดสินใจแสดงในวิดีโอสำหรับผู้ใหญ่คือ "เธอต้องการออกจากรางที่พ่อแม่ของเธอวางไว้เมื่อเธอกลายเป็นสมาชิกของสังคม ดังนั้น เธอจึงถ่ายทำงานเปิดตัวในวันที่สำเร็จการศึกษาระดับวิทยาลัย"
ก่อนเปิดตัวผลงานเอวี เธอได้ปรากฏตัวในการถ่ายทอดสดนิโกนิโกเมื่อวันที่ 18 พฤษภาคม ค.ศ. 2012 และมีไลฟ์แชตที่จัดขึ้นในวันที่ 19 พฤษภาคม ส่วนเมื่อวันที่ 25 พฤษภาคม เธอได้ปรากฏตัวใน "ชิฮาระจูเนียร์โนะเองะเซซากุอีนไก" และร่วมแสดงกับมานะ ซากูระ และเร็ง อายาเซะ กระทั่งในเดือนมิถุนายน เธอได้เปิดตัวผลงานเอวีของค่ายเอสโอดี ครีเอต ในชื่อ "อาโซ โนโซมิ เอวี เดบิวต์" รวมถึงเมื่อวันที่ 29 มิถุนายน และ 5 กรกฎาคมของปีเดียวกัน การคัดเลือกนักแสดงหลั่งน้ำอสุจิสำหรับราดหน้า 20 คนได้รับการจัดขึ้นโดยชินโบ ฮิเดยูกิ ผู้กำกับเอวี
ในเดือนมิถุนายน ค.ศ. 2012 เธอได้ทำงานในประเทศจีน ซึ่งนำไปสู่การสร้างบัญชีสำหรับซินล่างเวย์ปั๋ว
ส่วนในเดือนเมษายน ค.ศ. 2013 เธอได้เข้าร่วมใน "นิทรรศการสุขภาพสำหรับผู้ใหญ่และอนามัยการเจริญพันธุ์แห่งประเทศจีนครั้งที่ 10" กับซูมิเระ มัตสึ และได้รับความนิยมอย่างมาก
เธอยังได้รับการเรียกในชื่อ "เสี่ยวหลิน จื้อหลิง" (หลิน จื้อหลิง น้อย) ในประเทศที่พูดภาษาจีนเพราะมีลักษณะคล้ายกับนักแสดงหญิงชาวไต้หวันที่ชื่อหลิน จื้อหลิง
การอำลาค่ายของเธอได้รับการประกาศโดยบริษัทเอสโอดีใน ค.ศ. 2014 แต่แล้วเธอก็ได้กลับมาอยู่สังกัดบริษัทแมกซิงในเดือนกันยายนของปีเดียวกัน
ชายบอย (เพลงของซีเครต)
ชายบอย (Shy Boy, ) เป็นซิงเกิลอัลบั้มแรกของ Secret มีเพลงฮิตอย่าง Shy Boy ติดอันดับหนึ่งชาร์ตเพลงเกลาหลีได้หลายสัปดาห์และ Shy Boy ทำให้ Secret ได้รับรางวัลอันดับที่ 1 ประจำชาร์ตเพลงเกาหลีเป็นครั้งแรกตั้งแต่เดบิวต์มา
แหวนเพชร ชูวัฒนะ
แหวนเพชร ชูวัฒนะ หรือ นายแหวน เลิศสูงเนิน เป็นชาวจังหวัดชัยภูมิ เกิดวันที่ 3 กุมภาพันธ์ พ.ศ. 2516 สถิติการชก 36 ครั้ง ชนะ 23 (น็อค 14) เสมอ 2 แพ้ 11
มินิมาร์ท ไม่ขาดรัก
มินิมาร์ท ไม่ขาดรัก เป็น ซิตคอม ทางโทรทัศน์ของแคนาดา ที่ออกอากาศทาง CBC Television ตั้งแต่เดือนตุลาคม 2559 ถึง เมษายน 2564 แสดงให้เห็นถึงครอบครัวคิม ชาวแคนาดาเชื้อสายเกาหลี ที่เปิดร้านสะดวกซื้อ ในย่าน Moss Park ของ โทรอนโต : โดยมี "อัปป้า" ( พอล ซุน-ฮยอง ลี ) และ "อัมม่า" ( ฌอง ยูน ) – ภาษาเกาหลีแปลว่า พ่อ และ แม่ ตามลำดับ – พร้อมด้วย เจเน็ต ( แอนเดรีย แบง ) ลูกสาวของพวกเขา และ จอง ( ซือมู่ หลิว ) ลูกชายที่ห่างเหินกับผู้เป็นพ่อ และยังมีตัวละครอื่นๆ ได้แก่ กิมจิ ที่เป็นเพื่อนร่วมงานของจอง ( แอนดรูว์ เฟือง ) แชนนอน ( นิโคล พาวเวอร์ ) ผู้จัดการบริษัทของเขา และ เจอรัลด์ เทรมบ์เลย์ เพื่อนของ เจเน็ต (เบน โบชิมิน) ซีรีส์นี้อิงจาก บทละครชื่อเดียวกัน ในปี 2554 ของ อินส์ ชอย
แหวนเพชร ชูวัฒนะ
ประวัติ
เริ่มจากชกมวยไทยแถบบ้านเกิดที่ จ.ชัยภูมิตั้งแต่ยังเด็ก จน พ.ศ. 2535 จึงมาอยู่ค่ายชูวัฒนะและแสดงฝีมือให้เห็นว่าเป็นมวยหมัดหนัก ชูเจริญ รวีอร่ามวงศ์ หัวหน้าคณะจึงใหหันมาชกมวยสากลจนได้ครองแชมป์เวทีราชดำเนินรุ่นซูเปอร์ฟลายเวท
แหวนเพชรมีโอกาสชิงแชมป์ OPBF รุ่นซูเปอร์ฟลายเวทครั้งแรกเมื่อ พ.ศ. 2516 แพ้คะแนน เอจิ โคจิมะแบบน่าชนะ เมื่อโคจิมะสละตำแหน่งไปชิงแชมป์โลก แหวนเพชรจึงได้ชิงแชมป์ OPBF อีกครั้ง คราวนี้ชนะคะแนน ชิง โองาตะอย่างไม่เป็นเอกฉันท์ ได้แชมป์มาครอง แหวนพชรป้องกันแชมป์ได้ 2 ครั้งก็เสียแชมป์ให้ มาซายูกิ อารินากะ หลังจากนั้นมีโอกาสชิงแชมป์รุ่นนี้อีก 2 ครั้งแต่ไม่สำเร็จ
มินิมาร์ท ไม่ขาดรัก
ซีซั่นแรกถ่ายทำตั้งแต่ มิถุนายน ถึง สิงหาคม 2559 ที่ Showline Studios ในโทรอนโต ผลิตโดย Thunderbird Films ร่วมกับ Soulpepper Theatre Company ของโทรอนโต โดย ลี และ ยุนกลับมารับบทเดิมจากละคร บทถูกสร้างขึ้นโดยชอย และเควิน ไวท์ ซึ่งเคยเขียนให้กับเรื่อง Corner Gas
ซีซั่นที่สองฉายวันที่ 26 กันยายน 2560 และในเดือนกรกฎาคม 2561 ซีรีส์ดังกล่าวได้ทำการเปิดตัวในบน Netflix แต่อย่างไรก็ตาม ตั้งแต่มกราคม 2020 จะไม่มีให้บริการในทุกประเทศอีกต่อไป (เช่น เนเธอร์แลนด์) ทำให้ซีซั่นที่ที่สี่ไม่พร้อมสำหรับผู้ชมทั่วโลก สำหรับซีซั่นที่ 3 ฉายวันที่ 8 มกราคม 2019 และซีซั่นที่ 4 ฉาย 7 มกราคม 2020
เมื่อวันที่ 31 มีนาคม พ.ศ. 2563 ได้มีการประกาศว่าจะทำการฉายต่อไปอีก 2 ซีซั่นที่ แต่เมื่อวันที่ 8 มีนาคม พ.ศ. 2564 ได้มีการเปิดเผยว่า ซีรีส์จะสิ้นสุดหลังจากจบซีซั่นที่ที่ 5 เนื่องจาก ผู้สร้างร่วมทั้งสองคนแยกย้ายไปทำภารกิจอื่น นับตั้งแต่รายการถูกยกเลิก นักแสดงหลายคนได้เปิดเผยถึงปัญหาการถ่ายทำ โดยเฉพาะอย่างยิ่งการวิพากษ์วิจารณ์ ว่าขาดความหลากหลายในหมู่ทีมงานเบื้องหลัง
ซีรีย์ภาคแยก Strays เริ่มถ่ายทำในเดือนกุมภาพันธ์ 2021 หลังจากล่าช้าไป 1 ปี เนื่องจากเกิดจากการ ระบาดใหญ่ของ COVID-19 ในแคนาดา
การถ่ายทำ
ฉากภายในร้านสะดวกซื้อ, ร้าน Handy Car Rental และบ้านอยู่อาศัยนั้น ถ่ายทำที่ Studio City Toronto (เดิมมีชื่อว่า Showline Studios) ตั้งอยู่ที่ 915 Lake Shore Boulevard East ที่ ๆ ร้าน Mimi Variety ถูกสร้างแบบจำลองขึ้นในสตูดิโอ ซึ่งใช้เป็นต้นแบบของร้านสะดวกซื้อในซีรีส์ ทั้งนี้สตูดิโอยังใช้เป็นพื้นที่ด้านนอกเป็นธุรกิจให้เช่ารถยนต์ และยังมีตอนหนึ่งที่ถ่ายทำใน โคเรียทาวน์ ที่ ถนนบลัวร์ และถนนคริสตี้อีกด้วย
ตอนที่ 5 ถ่ายทำในปี 2020 ภายใต้มาตราการที่เข้มงวดในช่วงการ ระบาดใหญ่ของ COVID-19 ในแคนาดา ซือมู่หลิว วางแผนที่จะกลับไปที่โทรอนโตเพื่อเริ่มการถ่ายทำอีกครั้ง หลังเสร็จสิ้นจากการถ่ายทำ ชางชี กับตำนานลับเท็นริงส์ ในออสเตรเลีย เนื่องจากการถ่ายทำของทั้งสองโปรเจ็กต์นั้นทับซ้อนกันและความล่าช้าที่เกิดจากโรคระบาด ทำให้เขาไม่สามารถกลับมาโทรอนโตได้ ในช่วงระหว่างการถ่ายทำ และยังต้องถ่ายทำต่อไปอีกเป็นเวลาเก้าวันจนกว่าจะถ่ายทำเสร็จสิ้น
เมื่อวันที่ 2 มิถุนายน พ.ศ. 2564 ซือมู่ หลิว สมาชิกนักแสดงอ้างว่า รายการได้รับความเดือดร้อนจากการขาดความหลากหลายในหมู่นักเขียนและโปรดิวเซอร์ และมีความไม่ลงรอยกันในเบื้องหลัง นอกจากนี้เขายังอ้างว่านักแสดงไม่ได้รับอนุญาตให้เสนอข้อมูลเชิงสร้างสรรค์ และนักแสดงก็ได้รับค่าตอบแทนที่ต่ำกว่าปกติ หลังจากนั้นไม่นาน เมื่อวันที่ 6 มิถุนายน พ.ศ. 2564 นักแสดงฌอง ยูน ได้กล่าวในสื่อสังคมว่า "ในฐานะผู้หญิงชาวแคนาดาเชื้อสายเอเชีย เป็นผู้หญิงชาวเกาหลี-แคนาดา ฉันมีประสบการณ์และความรู้เกี่ยวกับโลกของตัวละครของฉันมากขึ้น การขาดผู้หญิงเอเชีย โดยเฉพาะนักเขียนเกาหลีในห้องนักเขียนของ มินิมาร์ท ไม่ขาดรัก ทำให้ชีวิตฉันลำบากมาก และประสบการณ์การทำงานในรายการก็เจ็บปวด” หลิวยังระบุด้วยว่าเขาจะไม่แสดงบทบาทของเขาใน ภาคแยกอย่าง Strays เพราะมันมุ่งเน้นไปที่ตัวละครอย่าง แชนนอนของ นิโคล พาวเวอร์ ซึ่งเป็นตัวละครหลักผิวขาวเพียงคนเดียวจากการแสดง
รายชื่อตอน
รายชื่อตอนมินิมาร์ท ไม่ขาดรัก
เรตติ้ง
กลางซีซั่นแรก มินิมาร์ท ไม่ขาดรัก ถูกประเมินโดย Numeris ว่ามีผู้ชมเฉลี่ย 933,000 ต่อตอน โดย 39% เป็นผู้ชมอายุระหว่าง 25 ถึง 54 ปี
รางวัล
สำหรับ รางวัล Canadian Screen Awards ครั้งที่ 5 ในปี 2560 มินิมาร์ท ไม่ขาดรัก ได้รับการเสนอชื่อเข้าชิง 11 สาขา ได้แก่ ซีรีส์ตลกยอดเยี่ยม, นักแสดงนำชายยอดเยี่ยมในซีรีส์ตลก (ลี), นักแสดงนำหญิงยอดเยี่ยมในซีรีส์ตลก (ยุนและแบง) และนักแสดงสมทบชายยอดเยี่ยมในซีรีส์ตลก (เฟือง). ลีได้รับรางวัลนักแสดงนำ และเฟืองได้รับรางวัลนักแสดงสมทบชายยอดเยี่ยมจากบทกิมจิของเขา
มินิมาร์ท ไม่ขาดรัก คว้าสองรางวัลจากงาน Toronto ACTRA Awards ปี 2560 ได้แก่ การแสดงดีเด่น - สำหรับนักแสดงหญิง ฌอง ยูน และรางวัล Members' Choice Series Ensemble Award สาขานักแสดงยอดเยี่ยม
ซีซั่นแรก ตอน "ตงชิม" และ "ภาพของเจเน็ต" ได้เข้าชิงรางวัล Canadian Screenwriting Awards รอบสุดท้าย ในงาน Writers Guild of Canada ปี 2560 ในประเภทตลกทางทีวี
ที่งาน Canadian Screen Awards ครั้งที่ 6 ในปี 2561 ซีรีส์ได้รับการเสนอชื่อเข้าชิง 12 สาขา ได้รับรางวัล ซีรีส์ตลกยอดเยี่ยม, นักแสดงนำชายยอดเยี่ยมในซีรีส์ตลก (ลี) และ นักแสดงสมทบชายยอดเยี่ยมในซีรีส์ตลก (เฟือง)
เนื่องจากซีซั่นที่ 3 ของรายการออกอากาศในฤดูหนาวปี 2562 แทนที่จะเป็นฤดูใบไม้ร่วงปี 2561 จึงไม่ออกอากาศภายในระยะเวลาที่มีสิทธิ์รับรางวัล Canadian Screen Awards ครั้งที่ 7
ธีโอดอร์ โมเรล
ธีโอดอร์ กิลเบิร์ต โมเรล (22 กรกฎาคม 1886 – 26 พฤษภาคม 1948) เป็นแพทย์ชาวเยอรมันซึ่งเป็นที่รู้จักคือเป็นแพทย์ส่วนตัวของอดอล์ฟ ฮิตเลอร์.โมเรลเป็นที่รู้จักกันเป็นอย่างดีในประเทศเยอรมนีสำหรับการรักษาแบบนอกคอกของเขา.เขาได้ช่วยเหลือฮิตเลอร์เป็นประจำวันในสิ่งที่เขาทำเป็นเวลาหลายปีและอยู่เคียงข้างกับฮิตเลอร์จนถึงช่วงสุดท้ายของยุทธการที่เบอร์ลิน
ธีโอดอร์ โมเรล เป็นแพทย์ที่ได้สั่งจ่ายยาให้กับฮิตเลอร์ทั้งหมดเพื่อที่จะรักษาโรคหลายโรคที่ฮิตเลอร์เป็นอยู่และฮิตเลอร์ก็ทานยาหลายเม็ดต่อวัน ซึ่งยาที่โมเรลได้จ่ายยานั้นจะมีดังต่อไปนี้
อ้างอิง
1886 1948
เส้นเมริเดียนที่ 112 องศาตะวันตก
เส้นเมริเดียนที่ 112 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 112 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 68 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 112 องศาตะวันตกลากผ่านพื้นที่ดังนี้:
กรมตำรวจลอสแอนเจลิส
กรมตำรวจลอสแอนเจลิส (Los Angeles Police Department; LAPD) มีชื่อทางการว่า กรมตำรวจนครลอสแอนเจลิส เป็นกรมตำรวจที่ตั้งอยู่ในลอสแอนเจลิส ด้วยจำนวนเจ้าหน้าที่ตำรวจ 9,843 คน และเจ้าหน้าที่จากพลเรือนอีก 2,773 คน กรมตำรวจลอสแอนเจลิสถือว่าเป็นกรมตำรวจที่มีขนาดใหญ่ที่สุดเป็นอันดับ 3 รองจากกรมตำรวจชิคาโกและกรมตำรวจนครนิวยอร์ก กรมตำรวจมีพื้นที่ที่รับผิดชอบขนาด 498 sqmi และดูแลประชากรในพื้นที่ทั้งหมด 4,030,904 คน
กรมตำรวจแอลเอพีดีได้ถูกอ้างถึงในภาพยนตร์, นวนิยาย และละครโทรทัศน์หลายเรื่องหลายยุคสมัย ซึ่งการอ้างถึงในครั้งนี้ถูกกล่าวในทางเชิงลบเป็นส่วนใหญ่ เช่น การเหยีดสีผิวชองตำรวจ, การทารุณกรรมผู้ต้องหาของตำรวจ และการฉ้อราษฎร์บังหลวงของตำรวจแอลเอพีดี
เรือกำปั่น
เรือกำปั่น เรือเดินทะเลขนาดใหญ่ชนิดหนึ่ง หัวเรือเรียวแหลม ท้าย เรือมนและราบในระดับเดียวกับหัวเรือ ถ้ามีเสายาวยื่นออกไปสำหรับ ผูกสายใบ มีเสากระโดง 3 เสา มีใบ เรียกว่า เรือกำปั่นใบ ถ้าเสากระโดง ตรงกลางไม่มีปล่องไฟโดยใช้เดินด้วยกำลังเครื่องจักรไอน้ำ เรียกว่า เรือกำปั่นไฟ
อ้างอิง
[http://dict.longdo.com/search/%E0%B9%80%E0%B8%A3%E0%B8%B7%E0%B8%AD%E0%B8%81%E0%B8%B3%E0%B8%9B%E0%B8%B1%E0%B9%88%E0%B8%99 พจนานุกรมฉบับราชบัณฑิตยสถาน พ.ศ. ๒๕๔๒ เรือกำปั่น]
นกคุ่ม
นกคุ่ม (Asian quail ) เป็นนกสกุล Coturnix จัดอยู่ในกลุ่มนกกระทา ในวงศ์ไก่ฟ้าและนกกระทา (Phasianidae) วงศ์ย่อย Perdicinae
สายพันธุ์
ซากฟอสซิลพบตั้งแต่ยุคโอลิโกซีนตอนปลาย - ยุคไมโอซีนตอนปลายที่ยุโรปกลางและยุโรปตะวันตกเฉียงใต้ บางครั้งจะเรียกว่า Coturnix gallica และอีกชนิด C. donnezani พบในยุคไพลโอซีนตอนต้น ถึงยุคเพลสโตซีนตอนต้นของยุโรป
ฟุตบอลชิงแชมป์แห่งชาติยุโรป 2020 กลุ่มบี
กลุ่มบี ของฟุตบอลชิงแชมป์แห่งชาติยุโรป 2020 จะแข่งขันตั้งแต่วันที่ 12 ถึง 21 มิถุนายน ค.ศ. 2021 ที่สนามกีฬาพาร์เกิน โคเปนเฮเกน และสนามกีฬาเครสตอฟสกี เซนต์ปีเตอร์สเบิร์ก กลุ่มนี้ประกอบไปด้วยเดนมาร์ก ชาติเจ้าภาพ, ฟินแลนด์, เบลเยียม และรัสเซีย ชาติเจ้าภาพ
ทีม
หมายเหตุ
ตารางคะแนน
ในรอบ 16 ทีมสุดท้าย
เดนมาร์ก พบ ฟินแลนด์
ในนาทีที่ 43 การแข่งขันได้ถูกระงับหลังจากเครสแจน อีเรกเซิน กองกลางของเดนมาร์ก ล้มลงในสนาม อีเรกเซินถูกส่งตัวไปยังโรงพยาบาลท้องถิ่นแห่งหนึ่งและมีอาการทรงตัว ทั้งสองทีมกลับมาแข่งขันกันต่อในเวลา 20:30 น. (เวลาออมแสงยุโรปกลาง) โดยลงเล่นจนครบสี่นาทีสุดท้ายของครึ่งแรกก่อนพักครึ่งเวลาห้านาที
<section begin=B1 /><section end=B1 />
เบลเยียม พบ รัสเซีย
<section begin=B2 /><section end=B2 />
ฟินแลนด์ พบ รัสเซีย
<section begin=B3 /><section end=B3 />
เดนมาร์ก พบ เบลเยียม
<section begin=B4 /><section end=B4 />
รัสเซีย พบ เดนมาร์ก
<section begin=B5 /><section end=B5 />
ฟินแลนด์ พบ เบลเยียม
<section begin=B6 /><section end=B6 />
ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้ การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
พิธีเหยา
พบในพื้นที่แถบภาคอีสานของประเทศไทย โดยจะนิยมทำในแถบภูไทหรือผู้ไทย, ผู้ไท (จังหวัดกาฬสินธุ์, นครพนม, มุกดาหาร, สกลนคร) พิธีกรรมนี้เป็นการเสี่ยงทาย เมื่อมีการเจ็บป่วยในครอบครัว โดยการเจ็บป่วยนี้จะเชื่อว่าเป็นการกระทำของผี จึงต้องทำการเหยาเพื่อแก้ผี และเพื่อจะได้ทราบว่าผีต้องการอะไร หรือผู้เจ็บป่วยทำผิดผีอะไร จะได้ทำตาม เชื่อว่า หากแก้ผีแล้ว อาการเจ็บป่วยจะหายเป็นปกติ
มูลเหตุที่ต้องมีการเหยามาจากสภาพสังคมดั้งเดิมของชาวไทยที่ไม่มีสถานพยาบาลรับรองความเจ็บป่วย ก่อให้เกิดความจำเป็นที่ชาวไทยต้องดิ้นรนหาที่พึ่งยามเจ็บไข้ได้ป่วย ส่วนใหญ่นั้นใช้สมุนไพรพื้นบ้านที่มีในท้องถิ่นในการรักษาและดูแลสุขภาพ ในอดีตการรักษาโรคภัยไข้เจ็บจำเป็นต้องอาศัยผีเป็นผู้วินิจฉัยโรคบอกวิธีรักษา
ในปัจจุบันแม้มีการแพทย์แผนใหม่ที่สามารถวินิจฉัยโรคได้ถูกต้อง แต่โรคบางโรคหรืออาการบางอย่างรักษาไม่หาย ผู้ป่วยที่ไม่มีที่พึ่งจึงจำเป็นต้องพึ่งพิธีกรรม อย่างน้อยจะทำให้จิตใจผู้ป่วยดีขึ้น จึงจัดเป็นพิธีกรรมที่สร้างขวัญและกำลังใจกับผู้ป่วยเป็นหลัก เมื่อผู้ป่วยอยู่ในวาระสุดท้ายของชีวิตหรือผู้ป่วยหายจากโรคและอาการเจ็บป่วยก็จะทำพิธีการเหยา ผู้ที่ทำพิธีการเหยาเรียกว่า หมอเหยาเป็นผู้ที่สืบทอดมาจากบรรพบุรุษโดยปู่ย่า ตายาย แม่ เป็นหมอเหยามาก่อนลูกก็จะสืบทอดการเป็นหมอเหยา แต่ในปัจจุบันนี้การสืบทอดการเป็นหมอเหยานั้นได้เลือนหายไปจากสังคมของกลุ่มชาติพันธุ์ผู้ไทยไปแล้ว ยังเหลือแต่หมอเหยาที่เป็นผู้อาวุโสของชุมชนเท่านั้น และการประกอบพิธีกรรมเหยายังคงเหลือให้เห็นเพียงแต่บางชุมชนเท่านั้น เนื่องจากสังคมสมัยใหม่ได้เขามามีบทบาทในการเปลี่ยนแปลงขนบธรรมเนียมประเพณีบางอย่างของชาวผู้ไทย ทั้งนี้ การเหยาเป็นการติดต่อสื่อสารของมนุษย์และวิญญาณ ซึ่งการติดต่อสื่อสารจะใช้ท่วงทำนองของดนตรีหรือที่ชาวผู้ไทยเรียกว่า กลอนลำ (หมอลำ) มีเครื่องดนตรีประเภทแคนประกอบการให้จังหวะ วิธีการติดต่อสื่อสาร กลอนลำและทำนอง เรียกว่า การเหยา
ฮาฟิซ
คาวาจา ชามซู ดิน มูฮัมหมัด ฮาฟิซ ชิราซิ เจ้าของนามปากกา ฮาฟิซ (ค.ศ. 1325/1326 – 1389/1390), เป็นกวีชาวเปอร์เซีย ผลงานของเขาประกอบด้วยวรรณกรรมชุดของเปอร์เซีย (Diwan) ซึ่งจะพบในบ้านของคนส่วนใหญ่ในประเทศอิหร่าน อัฟกานิสถาน และทาจิกิสถาน เช่นเดียวกับที่อื่น ๆ ในโลกที่เรียนรู้บทกวีของเขาเพื่อศึกษาใจความและใช้เป็นสุภาษิตและคำพูดมาจนถึงทุกวันนี้ ชีวิตและบทกวีของเขาได้รับการวิเคราะห์ และตีความคำที่มีอิทธิพลในยุคหลังคริสต์ศตวรรษที่ 14 อย่างแพร่หลาย เขาเป็นกวีที่เขียนเกี่ยวกับเปอร์เซียมากกว่านักเขียนอื่น ๆ
ในรูปแบบของกาซาลส์ บทกวีของเขาเป็นความศรัทธาที่เผยให้เห็นความเจ้าเล่ห์ อิทธิพลของเขาในชีวิตของชาวอิหร่านสามารถพบได้ใน "การอ่านฮาฟิซ" (فالحافظ) บทกวีของเขาถูกนำมาใช้บ่อยครั้งในเพลงดั้งเดิมเปอร์เซีย ภาพศิลปะ และการเขียนตัวอักษรภาษาเปอร์เซีย
ท่าอากาศยานนานาชาติอาชกาบัต
ท่าอากาศยานนานาชาติอาชกาบัต หรือชื่อเดิม Saparmurat Türkmenbaşy International Airport เป็นหนึ่งในสามท่าอากาศยานนานาชาติในเติร์กเมนิสถานอยู่ทางตะวันตกเฉียงเหนือของอาชกาบัต
ไทโกะโนะทัตสึจิน 14
ไทโกะโนะทัตสึจิน 14 (太鼓の達人 14 เป็นเกมตีกลองสำหรับระบบเกมตู้ภาคใหม่ล่าสุดที่ได้รับการพัฒนาและนำเสนอโดยนัมโค และจัดจำหน่ายโดย บันได-นัมโค-เกมส์ มีกำหนดการจำหน่ายในเดือนกันยายน ค.ศ. 2010 ในประเทศญี่ปุ่น ไม่มีผู้ใดทราบมาก่อนว่าเกมนี้จะจัดจำหน่ายในมาเลเซียด้วย แต่ก็พบว่าเกมไทโกะภาคเก่าส่วนใหญ่ได้มีการจัดจำหน่ายที่ห้างสรรพสินค้าจัสโก้ของต่างประเทศ ซึ่งเกมชุดนี้ถือเป็นเกมไทโกะลำดับที่ 14 ของซีรีส์นี้
การพัฒนา
เกมได้เริ่มการพัฒนาในวันที่ 20 พฤษภาคม ค.ศ. 2010 โดยไทโกะทีม ซึ่งได้ทำการโมดิฟายต่อจากเกมไทโกะโนะทัตสึจิน 13
ชตุม
ชตุม (Sztum) เป็นเมืองทางตอนเหนือของประเทศโปแลนด์ อยู่ในเขตจังหวัดปอมอแช ก่อตั้งขึ้นในศตวรรษที่ 13 มีเนื้อที่ 4.59 ตารางกิโลเมตร ในปี ค.ศ. 2006 ประชากร 9,945 คน การแบ่งแยกโปแลนด์ครั้งที่ 1 เมืองได้ถูกรวมเข้ากับราชอาณาจักรปรัสเซีย ในช่วง ค.ศ. 1772
กีฬาสเกตบอร์ดในโอลิมปิกฤดูร้อน 2020 – พาร์ก บุคคลชาย
การแข่งขันกีฬาสเกตบอร์ดในโอลิมปิกฤดูร้อน 2020 – พาร์ก บุคคลชาย เป็น 1 ใน 4 รายการแข่งขันกีฬาสเกตบอร์ดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5 สิงหาคม พ.ศ. 2564 ที่อาริอาเกะ เออร์เบิน สปอร์ต พาร์ก การแข่งขันรายการพาร์ก บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 20 คน จาก 13 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
รอบรองชนะเลิศ
นักสเกตบอร์ดสูงสุด 8 อันดับแรกจาก 20 คน จะผ่านเข้าสู่รอบชิงชนะเลิศ
Parastenheliidae
Parastenheliidae เป็นสกุลของ Copepod ที่อยู่ในวงศ์ Harpacticoida.
สปีชีส์ในสกุล ได้แก่:
โชติ สุวัตถิ
ศาสตราจารย์ โชติ สุวัตถิ นับเป็นนักวิชาการผู้เชี่ยวชาญในด้านสัตว์น้ำและพรรณพืชคนหนึ่งของประเทศไทย มีผลงานศึกษา วิจัย และอนุกรมวิธานสิ่งมีชีวิตต่าง ๆ เป็นจำนวนมาก เช่น ปลาปักเป้าควาย (Tetraodon suvatti) ก็ได้รับการตั้งชื่อสายพันธุ์ (Species) เพื่อเป็นเกียรติแก่ท่าน อีกทั้งยังเป็นผู้ชำนาญการวาดภาพประกอบทางวิทยาศาสตร์อีกด้วย (Scientific drawing) มีผลงานหนังสือที่ยังใช้อ้างอิงมาจนถึงปัจจุบัน เช่น Fishes of Thailand, Flora of Thailand—old and new, and night and day: Flora of Thailand และ กล้วยไม้เมืองไทย โชติ สุวัตถิ รวบรวม เป็นต้น
ประวัติ
ศาสตราจารย์โชติ เกิดเมื่อวันที่ 24 กุมภาพันธ์ พ.ศ. 2447 ที่ตำบลวัดใหม่ อำเภอเมือง จังหวัดจันทบุรี เป็นบุตรชายของไซ้ และนางเซ็ง สุวัตถิ จบการศึกษาระดับมัธยมจากโรงเรียนสวนกุหลาบวิทยาลัย ในปี พ.ศ. 2464 ได้รับพระราชทุนการศึกษาจากทุนพระบรมราชชนก (ปัจจุบันคือทุนอานันทมหิดล) ศึกษาต่อด้านเกษตรศาสตร์ จาก มหาวิทยาลัยคอร์แนล ประเทศสหรัฐอเมริกา ในด้านวิชาการ ดำรงตำแหน่งคณบดีคณะประมง มหาวิทยาลัยเกษตรศาสตร์ ระหว่างปี พ.ศ. 2505 - พ.ศ. 2509 คนที่สอง ต่อจากศาสตราจารย์บุญ อินทรัมพรรย์ ผู้ก่อตั้ง  และได้รับปริญญาดุษฎีบัณฑิตกิตติมศักดิ์ สาขาเกษตรศาสตร์ ในปี พ.ศ. 2508
ผลงาน
ศาสตราจารย์โชติได้รับการแต่งตั้งให้ทำหน้าที่กรรมการปรับปรุงพจนานุกรม ฉบับราชบัณฑิตยสถาน พ.ศ. 2493 เมื่อปี พ.ศ. 2520 ด้วย เพื่อให้ทำการชำระนิยามศัพท์ทางด้านชีววิทยาด้วย ซึ่งปัจจุบันทางคณะประมง มหาวิทยาลัยเกษตรศาสตร์ ได้ยกย่องเกียรติคุณของศาสตราจารย์โชติด้วยการตั้งชื่ออาคารหลังที่ 2 ของคณะว่า "อาคารโชติ สุวัตถิ"
ชิงกันเซ็ง E3 ซีรีส์
E3 ซีรีส์ เป็นรุ่นของรถไฟความเร็วสูง ชิงกันเซ็งของญี่ปุ่น สร้างขึ้นเพื่อใช้สำหรับการทำขบวนแบบ โคมาจิ ซึ่งเริ่มให้บริการเมื่อ 3 มิถุนายน พ.ศ. 2540 พร้อมกับการเปิดตัวใหม่ของ อากิตะชิงกันเซ็ง "มินิชิงกันเซ็ง" สายแรก สาเหตุที่เรียกว่ามินิก็เนื่องจากชินกันเซ็งสายนี้จะมีขนาดความกว้างของตัวถังที่แคบกว่า โดยอะกิตะ ชินกันเซ็ง เป็นการขยายความกว้างรางระหว่างสถานีโมริโอกะ ถึง สถานีอากิตะ จากขนาดราง 1,067 มม. เป็น รางมาตรฐาน 1,435 มม.
นอกจากนี้ เวอร์ชันภายหลังของ E3 ยังถูกนำไปใช้งานในสาย ยามางาตะชิงกันเซ็ง (มินิชินกันเซ็ง) รูปแบบ สึบะซะ ซึ่งมินิชินกันเซ็งทั้งสองสายนี้เอง เชื่อมต่อกับ โทโฮะกุ ชินกันเซ็ง
ในโครงการรถไฟความเร็วสูงของไทย บริษัทรถไฟของของญี่ปุ่นเสนอให้ไทยใช้ระบบชินกันเซ็ง ซึ่งญี่ปุ่นจะนำชินกันเซ็ง E3 มาให้บริการในสายตะวันออก (กรุงเทพ - ระยอง) เนื่องจากมีข้อจำกัดด้านโครงสร้างช่วงแอร์พอร์ตลิงก์ ที่ต้องใช้รถไฟความเร็วสูงขบวนแคบ
สถานเก็บศพ
สถานเก็บศพ เป็นสถานที่ใช้เก็บศพมนุษย์ในระหว่างรอระบุตัวตนหรือผ่าตัดชันสูตรพลิกศพ หรือกำจัดทิ้งโดยการฝังศพ การฌาปนกิจ หรือวิธีการอื่น ๆ ในสมัยใหม่ ศพต่าง ๆ จะถูกแช่เย็นไว้เพื่อชะลอการเน่าเปื่อย
โรงเรียนมารดาดรุณีรักษ์
โรงเรียนมารดาดรุณีรักษ์ เป็นโรงเรียนในจังหวัดนครราชสีมา
โรงเรียนมารดาดรุณีรักษ์
ประวัติ โรงเรียนมารดาดรุณีรักษ์ จัดตั้งเมื่อวันที่ 4 พฤษภาคม 2504 ต.กลางดง อ.ปากช่อง จ.นครราชสีมา โดย มาร์เซอร์คณะเซนต์ปอล เดอ ชาร์ต มีนางสาวสะอาด วรศิลป์ เป็นเจ้าของโรงเรียน นางพุทธชาด ชุมแสง เป็นครูใหญ่คนแรก และบาทหลวงมารีอุส เบรย์ เป็นผู้อำนวยการ เปิดทำการสอนครั้งแรกเมื่อ วันที่ 15 พฤษภาคม 2504 จากชั้น ป.1- ป.4 และขยายเรื่อยมา พ.ศ. 2516 ได้มอบโอนให้ นายบุญศรี วาปีโส เป็นเจ้าของกิจการทั้งหมด โดยทำหน้าที่เป็นทั้งครูใหญ่ ้จัดการและผู้รับใบอนุญาตขยายรับนักเรียนตั้งแต่ระดับอนุบาล ถึงชั้นมัธยมศึกษาปีที่ 3
892 คน ดังนี้ ระดับอนุบาล 244 คน ประถมศึกษา 407 คน มัธยมศึกษาตอนต้น 159 คน และมัธยมศึกษาตอนปลาย 82 คน ในจำนวน นักเรียนทั้งหมดนี้ เป็นนักเรียนไป-กลับ จำนวน 715 คน และนักเรียนประจำ ฝึกอาชีพ ( กิน-นอนในโรงเรียนฟรี ) จำนวน 177 คน นอกจากนี้ ยังได้ส่งให้เรียนระดับ ปวส. และปริญญาตรีอีกด้วย จำนวน 10 คน
ดยุกแห่งคอนน็อตและสแตรธเอิร์น
ดยุกแห่งคอนน็อตและสแตรธเอิร์น (Duke of Connaught and Strathearn) เป็นบรรดาศักดิ์ประกอบพระอิสริยยศซึ่งสถาปนาโดยสมเด็จพระราชินีนาถวิกตอเรียแห่งสหราชอาณาจักรบริเตนใหญ่และไอร์แลนด์ ให้แก่เจ้าชายอาร์เธอร์ พระราชโอรสพระองค์ที่สาม
ประวัติ
ตามราชประเพณี สมาชิกในพระราชวงศ์ของพระมหากษัตริย์จะได้รับการสถาปนาพระอิสริยยศที่เกี่ยวข้องกับประเทศอังกฤษ สก็อตแลนด์ ไอร์แลนด์ และเวลส์ สามราชอาณาจักรและหนึ่งนครรัฐซึ่งรวมกันเป็นสหราชอาณาจักร พระอิสริยยศดยุกแห่งคอนน็อตและสแตรธเอิร์นได้ตั้งตามหนึ่งในสี่มณฑลของประเทศไอร์แลนด์ ซึ่งในปัจจุบันเป็นที่รู้จักในตัวสะกดตามภาษาไอริชว่า "Connacht" หากพระอิสริยยศดังกล่าวไม่มีผู้ใดถือครองจะพระราชทานให้แก่พระราชโอรสพระองค์ที่สามของพระมหากษัตริย์ โดยพระราชโอรสพระองค์ใหญ่จะได้รับพระราชทานพระอิสริยยศ ดยุกแห่งคอร์นวอลล์ (ในประเทศอังกฤษ) กับดยุกแห่งโรธเซย์ (ในประเทศสก็อตแลนด์) และจะได้รับการสถาปนาเป็นเจ้าชายแห่งเวลส์ในช่วงเวลาหนึ่ง ในขณะที่พระราชโอรสพระองค์ที่สองจะได้รับการสถาปนาเป็นดยุกแห่งยอร์ก หากพระอิสริยยศยังไม่มีผู้ใดถือครอง
ภายหลังจากที่การแยกตัวเป็นอิสระของเสรีรัฐไอริชออกจากสหราชอาณาจักรในปีค.ศ. 1922 บรรดาศักดิ์ที่เกี่ยวข้องกับเมืองหรือมณฑลภายในเสรีรัฐไอริชซึ่งต่อมากลายเป็นสาธารณรัฐไอร์แลนด์นั้นได้มีการระงับการพระราชทาน ส่วนบรรดาศักดิ์ที่เกี่ยวข้องกับไอร์แลนด์เหนือนั้นยังมีการพระราชทานอยู่ตามปกติ
หลังจากที่เจ้าชายอาร์เธอร์สิ้นพระชนม์ลงในปีค.ศ. 1942 บรรดาศักดิ์นี้ได้สืบตระกูลไปยังหลานชายคนโต คือ อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ซึ่งอีก 15 เดือนต่อมาได้ถึงแก่กรรมลงโดยปราศจากทายาท ทำให้ถือว่าบรรดาศักดิ์ดยุกแห่งคอนน็อตและสแตรธเอิร์นสิ้นสุดลงโดยปริยาย
ไควกอน จินน์
ไควกอน จินน์ (Qui-Gon Jinn) เป็นตัวละครในเรื่องแต่งชุดสตาร์ วอร์ส แสดงโดยเลียม นีสัน มีบทบาทสำคัญเป็นตัวละครหลักในสตาร์ วอร์ส เอพพิโซด 1: ภัยซ่อนเร้น และเนื้อหาในจักรวาลขยายอีกจำนวนมาก
ไควกอน จินน์เป็นอาจารย์เจไดที่เป็นที่เคารพนับถือ แต่ก็เป็นผู้มีแนวคิดสวนกระแสอย่างมาก เป็นพาดาวันของเคานท์ดูกู และผู้ฝึกสอนโอบีวัน เคโนบี ผู้จะกลายเป็นอัศวินเจไดที่ยิ่งใหญ่ในกาลต่อมา ไควกอนมักจะมีเหตุให้ต้องขัดแย้งกับสภาเจไดอยู่เสมอ โดยเฉพาะกับเหล่าอาจารย์เจไดที่มีแนวคิดเคร่งครัด เขาให้ความสนใจในการศึกษาและรับใช้พลังเป็นสำคัญที่สุด เขามักจะทำให้เจไดคนอื่นๆ ประหลาดใจในความแหกคอกของเขา รวมถึงการปฏิเสธตำแหน่งในสภาเจได อย่างไรก็ดี ไควกอน จินน์ ก็ได้รับการยอมรับนับถือจากเจไดจำนวนมากว่าเป็นผู้ทรงภูมิและมีปัญญาเฉียบแหลมที่สุดคนหนึ่ง อาจนับได้ว่าไควกอน จินน์ เป็นนักรบ และปราชญ์ผู้มีความเชี่ยวชาญในหลายสาขา ทั้งสถาปัตยกรรมและวิศวกรรมยานยนต์อวกาศจำนวนมาก รวมทั้งยังให้ความสำคัญกับรายละเอียดเล็กๆ น้อยๆ อย่างที่เห็นใน เอพพิโซด 1 เขาสวมใส่ชุดคลุมของชาวไร่ความชื้นเพื่อทำตัวให้กลมกลืนกับชนท้องถิ่นของมอส เอสปา และยังเป็นผู้มีท่วงท่าในการต่อสู้ด้วยกระบี่แสงที่งดงามสมบูรณ์ที่สุดคนหนึ่ง
ไควกอนอุทิศตนให้กับสาธารณรัฐ ต่อนิกายเจได และให้กับพลังตราบจนสิ้นชีวิต มีส่วนร่วมภารกิจต่อสู้กับโจรก่อการร้ายเนบูลา ฟรอนท์ และมีชื่อเสียงจากเหตุการณ์การรุกรานนาบู ไควกอน จินน์ เป็นผู้ค้นพบผู้ถูกเลือก (อนาคิน สกายวอล์คเกอร์) บนทาทูอีนระหว่างวิกฤตการณ์นี้และมีส่วนร่วมอย่างมากในการทำให้อนาคินได้รับการฝึกในฐานะเจได แม้กระทั่งหลังจากที่เขาเสียชีวิตจากการต่อสู้กับดาร์ธ มอลแล้ว ไควกอนก็ยังมีบทบาทสำคัญมากต่ออนาคตของเจได
ดวงวิญญาณของไควกอนกลับมาปรากฎตัวอีกครั้งในร่างพลัง (Force Ghost) เพื่อถ่ายทอดความรู้ในวิถีแห่งพลังที่เขาค้นพบให้กับโอบีวัน ในระหว่างที่โอบีวันมาพำนักบนดาวทาทูอีนเพื่อเฝ้าดูลุค
เบื้องหลัง
จากข้อมูลที่เปิดเผยออกมาใน The Art of Star Wars Episode I: The Phantom Menace (งานศิลป์จากสตาร์ วอร์ส เอพพิโซด 1: ภัยซ่อนเร้น) นั้น มีการคิดสร้างสรรค์ตัวละครไควกอน จินน์ขึ้นมาในช่วงเตรียมงานสร้างภาพยนตร์ภัยซ่อนเร้น โดยเห็นได้จากมีภาพงานศิลป์ต้นแบบที่แสดงให้เห็นว่าโอบีวันปฏิบัติหน้าที่ลำพังขณะอยู่บนยานสหพันธ์ฯ และขณะพบจาร์ จาร์ บิงคส์ และแม้เมื่อตัวละครนี้ถูกสร้างขึ้นมาแล้ว ในช่วงแรกลูคัสก็ยังให้ตัวละครนี้เป็นเจไดหนุมอายุน้อยกว่านี้ ดังที่มีงานศิลป์ต้นแบบแสดงให้เห็นตัวละครโอบีวันมีอายุมากกว่า
ตัวละครไควกอน จินน์แสดงโดยเลียม นีสันในภาพยนตร์ภัยซ่อนเร้น มีการใช้เสียงของเลียม นีสันในภาพยนตร์กองทัพโคลนส์จู่โจมเล็กน้อย และในภาพยนตร์การ์ตูนสตาร์ วอร์ส : สงครามมนุษย์โคลน มีการให้เสียงโดย Fred Tatasciore และในเกม Star Wars: Galactic Battlegrounds ก็ให้เสียงโดย James Warwick
แต่เดิมนั้นมีกำหนดว่าจะให้มีเสียงของจินน์ปรากฏในภาพยนตร์ซิธชำระแค้นด้วย จากที่เคยมีการเปิดเผยว่าเลียม นีสันจะมีส่วนร่วมในภาพยนตร์เรื่องนี้ ตามข่าวเมื่อต้นปี ค.ศ. 2005 อย่างไรก็ดี ฉากนี้ถูกตัดออกจากเรื่อง และเลียม นีสัน ก็ไม่ได้มาให้เสียงในฉากนี้ ฉากที่โยดากับไควกอน จินน์สนทนากันนั้นยังปรากฏอยู่ในบทภาพยนตร์และหนังสือนิยาย นอกจากนี้ตัวละครไควกอน จินน์ยังถูกกล่าวถึงในเกมซิธชำระแค้นฉบับ Gameboy Advance/Nintendo DS ด้วย
ยังมีข้อสับสนอยู่เกี่ยวกับว่าไควกอน จินน์เคยมีศิษย์มาแล้วกี่คนกันแน่ แหล่งข้อมูลทุกแหล่งยืนยันตรงกันว่าจินน์เคยฝึกซานาทอสก่อน หลังจากนั้นจึงได้ฝึกเคโนบี แต่บางครั้งก็มีการอ้างอิงถึงศิษย์พาดาวันคนก่อนหน้าซานาทอสด้วย ความไม่เข้ากันนี้ได้รับการแก้ไขในข้อมูล Databank ของจินน์บนเว็บไซต์ starwars.com ซึ่งกล่าวว่า "ไควกอนยังคงหมกมุ่นกับความล้มเหลวของเขาต่อไปอีกหลายปี ละทิ้งความสำเร็จในฐานะครูก่อนหน้านี้ทั้งหมด และมักเอ่ยถึงซานาทอสว่าเป็นศิษย์ 'คนแรก' "
เอ็กโคลิงก์
เอ็กโคลิงก์ (Echolink) หมายถึงโปรแกรมคอมพิวเตอร์ที่ทำงานบนระบบปฏิบัติการไมโครซอฟท์ วินโดวส์ ที่ทำให้นักวิทยุสมัครเล่นสามารถติดต่อสื่อสารกันได้ผ่านระบบ Voice over IP (VoIP) ซึ่งอาศัยการสื่อสารอินเทอร์เน็ตเป็นระบบเชื่อมต่อถึงกัน โปรแกรมนี้ถูกคิดค้นโดยนักวิทยุสมัครเล่นชาวสหรัฐอเมริกาชื่อ Jonathan Taylor สัญญาณเรียกขานวิทยุสมัครเล่นคือ K1RFD
เปโดร (นักฟุตบอลเกิด พ.ศ. 2530)
เปโดร เอลิเอเซร์ โรดริเกซ เลเดสมา (Pedro Eliezer Rodríguez Ledesma; เกิด 28 กรกฎาคม ค.ศ. 1987) หรือรู้จักกันในชื่อ เปโดร เป็นนักฟุตบอลชาวสเปน ปัจจุบันเล่นให้กับลาซีโอ ในเซเรียอา และทีมชาติสเปน สามารถเล่นในตำแหน่งกองหน้าหรือปีกก็ได้
เอ็กโคลิงก์
โปรแกรมนี้ทำให้นักวิทยุสมัครเล่นจากส่วนต่างๆ ของโลกสามารถพูดคุยกันได้ง่ายขึ้นผ่านระบบอินเทอร์เน็ต และยังสามารถนำมาใช้งานเป็นระบบสื่อสารในเหตุการฉุกเฉินหรือภัยพิบัติ ดังที่เคยทำมาแล้วในประเทศไทยครั้งที่เกิดเหตุการณ์สึนามิทางภาคใต้ของประเทศไทย การติดต่อสื่อสารของนักวิทยุสมัครเล่นผ่านโปรแกรมเอ็กโคลิงก์นั้นทำงานคล้ายโปรแกรมสไกป์ แต่มีความแตกต่างที่ผู้ใช้งานจะต้องเป็นนักวิทยุสมัครเล่นและผ่านการตรวจสอบจากระบบว่าเป็นนักวิทยุสมัครเล่นจริงๆ แล้วเท่านั้นจึงจะสามารถเข้าใช้งานได้ และที่สำคัญโปรแกรมสามารถเชื่อมต่อกับเครื่องวิทยุสื่อสารของนักวิทยุสมัครเล่นได้อีกด้วย ทำให้สามารถคุยกันได้กับผู้ที่ใช้งานความถี่วิทยุผ่านสถานีกลางเชื่อมต่อให้
เปโดร (นักฟุตบอลเกิด พ.ศ. 2530)
เปโดรมีชื่อเสียงโด่งดังมากับบาร์เซโลนา ในลาลิกา มาอย่างยาวนาน จนกระทั่งในฤดูกาล 2014–15 ได้เป็นตัวสำรอง เนื่องจากในสโมสรมีแนวรุกอันตรายถึง 3 คน คือ ลิโอเนล เมสซิ, เนย์มาร์ และลุยส์ ซัวเรซ ทำให้เมื่อสิ้นสุดฤดูกาล เปโดรจึงได้ย้ายมาร่วมสโมสรเชลซี หลังเปิดฤดูกาลใหม่ไม่นาน ทั้งที่ตกเป็นข่าวกับแมนเชสเตอร์ยูไนเต็ดมาตลอด
แหล่งข้อมูลอื่น
1987
เจ้าชายอาร์เธอร์ ดยุกแห่งคอนน็อตและสแตรธเอิร์น
เจ้าชายอาร์เธอร์ ดยุกแห่งคอนน็อตและสแตรธเอิร์น (อาร์เธอร์ วิลเลียม แพทริค อัลเบิร์ต; 1 พฤษภาคม ค.ศ. 1850 - 16 มกราคม ค.ศ. 1942) ทรงเป็นสมาชิกในพระราชวงศ์อังกฤษ ซึ่งทรงดำรงตำแหน่งผู้สำเร็จราชการแห่งแคนาดา ระหว่างปี ค.ศ. 1911 - ค.ศ. 1916 พระองค์ประสูติแด่สมเด็จพระราชินีนาถวิกตอเรียในกรุงลอนดอน ประเทศอังกฤษ และทรงได้รับการศึกษาโดยพระอาจารย์ส่วนพระองค์ก่อนทรงเข้าศึกษาต่อในวิทยาลัยการทหารหลวง ณ เมืองวูลิช เมื่อพระชนมายุ 16 พรรษา เมื่อจบการศึกษา พระองค์ทรงได้รับการประดับยศร้อยโทแห่งกองทัพบกอังกฤษ และปฏิบัติหน้าที่อยู่ในกองทัพอยู่เป็นเวลา 40 ปี โดยได้ทอดพระเนตรภารกิจของกองทัพในหลายส่วนของจักรวรรดิอังกฤษ ในช่วงเวลานี้เจ้าชายอาร์เธอร์ ทรงได้รับการสถาปนาพระอิสริยยศเป็นดยุก โดยทรงดำรงพระอิสริยยศเป็นดยุกแห่งคอนน็อตและสแตรธเอิร์น และเอิร์ลแห่งซัสเซ็กส์ เป็นพระราชปิตุลา (อา)ในสมเด็จพระเจ้าจอร์จที่ 5 เเห่งสหราชอาณาจักร พระองค์ทรงเสกสมรสกับ เจ้าหญิงลูอีส มาร์กาเร็ตแห่งปรัสเซีย มีพระบุตรดังนี้
เจ้าชายอาร์เธอร์ ดยุกแห่งคอนน็อตและสแตรธเอิร์น ทรงเป็นพระราชโอรสในสมเด็จพระราชินีนาถวิกตอเรียและเจ้าชายอัลเบิร์ต ที่ยังทรงดำรงพระชนม์ชีพเป็นพระองค์สุดท้าย ก่อนจะสิ้นพระชนม์ลงเมื่อวันที่ 16 มกราคม ค.ศ. 1942 สิริพระชันษา 91 ปี
พระอิสริยยศ
1850 1942
Parapontellidae
Parapontellidae เป็นสกุลของ Copepod ที่อยู่ในวงศ์ Calanoida.
สปีชีส์ในสกุล ได้แก่:
โจซูเอ คาร์ดุชชี
โจซูเอ คาร์ดุชชี (Giosue Carducci) (27 กรกฎาคม พ.ศ. 2378 – 16 กุมภาพันธ์ พ.ศ. 2450) เป็นกวีชาวอิตาลีซึ่งบ่อยครั้งเป็นที่ยกย่องว่าเป็นหนึ่งในกวีที่ยิ่งใหญ่ที่สุดของอิตาลี เขายังเป็นครูอีกด้วย คาร์ดุชชีถูกยกย่องให้เป็นกวีแห่งชาติอย่างไม่เป็นทางการของประเทศอิตาลีสมัยใหม่ ในปีพ.ศ. 2448 คาร์ดุชชีเป็นชาวอิตาลีคนแรกที่ได้รับรางวัลโนเบลสาขาวรรณกรรม
แหล่งข้อมูลอื่น
1835 1907
ขุนไกรพลพ่าย
ขุนไกรพลพ่าย (/ขุน-ไกรฺ-พน-ละ-พ่าย/) หรือเรียกโดยย่อว่าขุนไกร เป็นชื่อบรรดาศักดิ์ฝ่ายทหารของตัวละครตัวหนึ่งในเสภาเรื่องขุนช้างขุนแผน ขุนไกรเป็นบิดาของพลายแก้วผู้ต่อมามีบรรดาศักดิ์ว่า "ขุนแผน" และเป็นสามีของนางทองประศรี ขุนไกรต้องโทษประหารชีวิตตั้งแต่บุตรยังเล็ก ๆ
พื้นเพ
ขุนไกรเป็นคนบ้านพลับ จังหวัดกาญจนบุรีพบรักกับนางทองประศรีชาวบ้านวัดตะไกร จังหวัดเดียวกัน เขตหมู่บ้านทั้งสองนี้ปัจจุบันจะคงอยู่หรือไม่ไม่อาจทราบได้ ทั้งสองเมื่อสมรสกันแล้วก็พากันไปตั้งครอบครัวใหม่ที่จังหวัดสุพรรณบุรี มีบุตรด้วยกันเพียงคนเดียวคือพลายแก้ว
ด้านลักษณนิสัยของขุนไกรนั้น เสภาขุนช้างขุนแผนบรรยายว่า
ส่วนด้านเศรษฐกิจนั้น ขุนไกรเป็นข้าราชการที่มีฐานะมั่งมีพอสมควร โดยศาสตราจารย์ พลตรี หม่อมราชวงศ์คึกฤทธิ์ ปราโมช อธิบายว่า
เชื้อชาติ
หม่อมราชวงศ์คึกฤทธิ์ ปราโมช สันนิษฐานว่าขุนไกรมีเชื้อมอญ โดยให้ข้อสังเกตว่า
นอกจากนี้ ด้วยเหตุที่ขุนไกรเป็นข้าราชการทหารสังกัดกรมอาทมาตซึ่งเป็นกรมของสายลับ มีหน้าที่ไปแฝงตัวสอดแนมอยู่ตามประเทศเพื่อนบ้านของไทยแล้ว ในการปฏิบัติหน้าที่ดังกล่าวจะใช้คนไทยซึ่งไม่ชำนาญภาษาเพื่อนบ้านและมีความแตกต่างกับคนเหล่านั้นอยู่อักโขก็ไม่เหมาะสม และคนมอญนั้นนอกจากพูดภาษาพม่าได้ดีเป็นภาษาที่สองคนตนแล้วยังมีความเป็นอยู่เฉกเช่นเดียวกับชาวพม่าอีก หม่อมราชวงศ์คึกฤทธิ์ ปราโมช จึงสันนิษฐานด้วยเหตุข้างต้นว่า ขุนไกรผู้สังกัดกรมดังกล่าวน่าจะมีเชื้อมอญ
ชีวิตราชการ
ขุนไกรเป็นข้าราชการทหารสังกัดกรมอาทมาตซึ่งเป็นกรมของสายลับ มีหน้าที่ไปแฝงตัวสอดแนมอยู่ตามประเทศเพื่อนบ้านของไทย โดยขุนไกรมีอำนาจควบคุมทหารเจ็ดร้อยนาย และประจำอยู่ที่จังหวัดสุพรรณบุรีนั้นเอง
นอกจากนี้ ในเขตจังหวัดสุพรรณบุรีมีฝูงควายป่าชุกชุม ซึ่งรัฐบาลไทยสมัยนั้นจัดให้เป็นสัตว์อนุรักษ์พันธุ์ จึงมอบหมายให้ขุนไกรมีหน้าที่อนุรักษ์พันธุ์ควายป่านั้นไว้ด้วย
การถึงแก่กรรม
ต่อมาสมเด็จพระพันวษา พระมหากษัตริย์แห่งกรุงศรีอยุธยาในสมัยนั้นเสด็จทอดพระเนตรฝูงควายป่าดังกล่าว ขุนไกรซึ่งคุมกองทหารมากมายจึงมีหน้าที่ถวายอารักขาและต้อนควายป่ามาให้ทอดพระเนตร
ในการออกจากบ้านไปทำหน้าที่ในวันนั้น เหตุที่ดวงขุนไกรถึงฆาต จึงปรากฏเป็นลางร้ายบอกเหตุต่าง ๆ นานาที่บ้านขุนไกร ดังเสภาขุนช้างขุนแผนว่า
นอกจากนี้ ในคืนที่ขุนไกรอยู่บ้านเป็นครั้งสุดท้าย นางทองประศรียังหลับฝันร้ายว่าฟันร่วงจากปากอีกด้วย ฝันเช่นนี้เชื่อกันว่าเป็นฝันร้ายนักเพราะถ้าใครฝันแล้ว บิดา มารดา สามี หรือภรรยาของผู้ฝันนั้นจะถึงแก่ความตาย หม่อมราชวงศ์คึกฤทธิ์ ปราโมช อธิบายว่า
วันที่ขุนไกรไปปฏิบัติหน้าที่ ฝูงควายป่าเกิดแตกตื่นเป็นโกลาหลอยู่หน้าที่นั่งและมีที่ท่าว่าจะฝ่าเข้ามาถึงพระที่นั่ง ขุนไกรจึงคว้าหอกไปยืนประจันกับฝูงควายแล้วไล่แทงจนล้มตายสุมกันนับร้อยตัวเพื่อป้องกันพระองค์
ฝ่ายสมเด็จพระพันวษานั้นมีพระราชประสงค์อนุรักษ์ฝูงควายป่านั้นไว้และสนพระราชหฤทัยในความเป็นอยู่ของควายฝูงนี้ยิ่งนักถึงขนาดเสด็จมาทอดพระเนตรด้วยพระองค์เอง แต่เมื่อขุนไกรผู้มีหน้าที่รักษาพันธุ์ควายป่ากลับประหารควายป่าเสียเอง จึงทรงพระโกรธยิ่ง มีรับสั่งให้ประหารชีวิตขุนไกรในทันทีทันใดนั้น แล้วให้นำศพของขุนไกรเสียบขาหย่างถ่างไว้ประจาน กับให้ริบลูกเมีย ข้าทาสบริวาร ตลอดจนทรัพย์สินต่าง ๆ ของขุนไกรเข้าเป็นของหลวงสิ้น
"ขุนไกรนั้นพอได้ยินว่าตนจะถูกประหารชีวิตก็ดูออกจะเสียสติไม่สมกับชายชาติทหารเลย เพราะร้องห่มร้องไห้และพรรณนาไปต่าง ๆ คร่ำครวญ และเกลือกกลิ้งอยู่บนพื้นดินเหมือนคนขาดสติ..." หลวงฤทธานนท์เพื่อนเก่าของขุนไกรซึ่งอยู่ ณ ที่นั้นด้วยจึงเข้ามาปลอบโยนจนขุนไกรได้สติ ยอมให้เพชฌฆาตมัดตัวกับหลักที่จะประหารชีวิตในท่านั่งประนมมือบนพื้นดินอย่างการประหารชีวิตทั่ว ๆ ไป แล้วหลับตานึกในใจว่าขอตายอย่างชายชาติทหาร และชี้นิ้วสั่งให้เพชฌฆาตลงมือได้เลย
ระหว่างนั้น หลวงฤทธานนท์ได้แจ้งข่าวแก่นางทองประศรี นางจึงหอบลูกและเงินอีกสองถูกหลบหนีไปอาศัยกับญาติของสามีที่ตำบลเขาชนไก่ จังหวัดกาญจนบุรี และเริ่มนับหนึ่งตั้งเนื้อตั้งตัวใหม่จนกลับมามั่งคั่งอีกครั้งหนึ่ง
แดร์คลัสซิคเคอร์
แดร์คลัสซิคเคอร์ (Der Klassiker) เป็นชื่อเรียกการแข่งขันฟุตบอลระหว่างสโมสรฟุตบอลไบเอิร์นมิวนิกกับโบรุสซีอาดอร์ทมุนท์ โดยแข่งขันปีละ 2 ครั้งในบุนเดิสลีกา
การลงประชามติว่าด้วยสถานภาพของไครเมีย พ.ศ. 2557
การลงประชามติว่าด้วยสถานภาพของไครเมียจัดขึ้นเมื่อวันที่ 16 มีนาคม 2557 โดยสภานิติบัญญัติไครเมีย ตลอดจนรัฐบาลท้องถิ่นเซวัสโตปอล ซึ่งทั้งสองเป็นเขตการปกครองหนึ่งของประเทศยูเครน การลงประชามตินี้ถามประชาชนของทั้งสองเขตว่า คุณจะรวมไครเมียกับรัสเซียเป็นส่วนหนึ่งของสหพันธรัฐรัสเซีย หรือคุณต้องการฟื้นฟูรัฐธรรมนูญยูเครนปี 2535 และสถานภาพของไครเมียโดยเป็นส่วนหนึ่งของยูเครน ตัวเลือกที่มีอยู่นั้นไม่รวมการรักษาสถานะเดิมของไครเมียและเซวัสโตปอลขณะที่จัดการลงประชามติ นักวิจารณ์หลายคนแย้งว่า ทั้งสองตัวเลือกล้วนส่งผลให้เกิดเอกราชโดยพฤตินัย
หลังการลงมติ ทางการชี้ว่า ผู้ออกเสียงกว่า 96% สนับสนุนตัวเลือกเข้าร่วมกับประเทศรัสเซีย โดยมีผู้มาใช้สิทธิกว่า 80%  มีรายงานว่า บุคคลสามารถออกเสียงลงคะแนนได้หลายครั้งและบุคคลออกเสียงลงคะแนนได้แม้บุคคลนั้นไม่ได้เป็นชาวไครเมีย โดยมีผู้มาใช้สิทธิเกิน 100% ในบางพื้นที่
วันที่ 17 มีนาคม รัฐสภาไครเมียและนครเซวัสโตปอลออกคำประกาศอิสรภาพไครเมียและเซวัสโตปอล แสดงความตั้งใจเข้าร่วมกับประเทศรัสเซียในระหว่างผลสนับสนุนในการลงประชามติ
โลกตะวันตกประณามการลงประชามตินี้อย่างกว้างขวางในเรื่องความชอบธรรมและเหตุการณ์แวดล้อม สหภาพยุโรป สหรัฐอเมริกาและอีกหลายชาติประณามการตัดสินใจจัดการลงประชามติ มาฮ์จิสชาวตาตาร์ไครเมีย สมาคมทางการเมืองอย่างไม่เป็นทางการของชาวตาตาร์ไครเมีย เรียกร้องการคว่ำบาตรการลงประชามตินี้ คณะมนตรีความมั่นคงแห่งสหประชาชาติไม่สามารถผ่านข้อมติในการประกาศให้การลงประชามตินี้ไม่สมบูรณ์ เพราะประเทศรัสเซียใช้สิทธิยับยั้งในฐานะสมาชิกถาวรของคณะมนตรีฯ สมาชิกสิบสามประเทศลงมติเห็นชอบข้อมติ และหนึ่งประเทศงดออกเสียง
สาธารณรัฐไครเมียประกาศเอกราชจากประเทศยูเครนในวันรุ่งขึ้น โดยเริ่มแสวงการรับรองจากองค์การสหประชาชาติ และร้องขอเข้าร่วมกับสหพันธรัฐรัสเซีย ในวันเดียวกัน ประเทศรัสเซียรับรองว่าไครเมียเป็นรัฐเอกราช
ปัญหาสิ่งแวดล้อมในสหรัฐ
มีปัญหาสิ่งแวดล้อมจำนวนมากในสหรัฐอเมริกา เช่นเดียวกับประเทศอื่น ๆ
ศตวรรษที่ 21
ทั้งแนวคิดอนุรักษ์ธรรมชาตินิยม และสิ่งแวดล้อมนิยม ปรากฏในการอภิปรายทางการเมืองในช่วงยุคก้าวหน้าในช่วงต้นศตวรรษที่ 20 โดยมีสามตำแหน่งหลัก ได้แก่ ระบบเศรษฐกิจแบบเสรีนิยม ซึ่งถือว่าเป็นเจ้าของทรัพย์สินส่วนตัว—อันประกอบไปด้วย บริษัทไม้แปรรูปและเหมืองแร่ ที่ควรจะได้รับอนุญาตในการกระทำใด ๆ ต่อทรัพย์สินที่พวกเขาต้องการ
แนวคิดอนุรักษ์ธรรมชาตินิยม นำโดยประธานาธิบดีธีโอดอร์ โรสเวลต์ และกิฟฟอร์ด พินโชท์ ผู้เป็นพันธมิตรใกล้ชิด กล่าวว่าวิธีการระบบเศรษฐกิจแบบเสรีนิยมนั้นมีความสิ้นเปลืองมากเกินไปและไม่มีประสิทธิภาพ ในหลาย ๆ กรณี พวกเขาได้ตั้งข้อสังเกตว่าทรัพยากรทางธรรมชาติโดยส่วนใหญ่ในรัฐทางตะวันตกต่างมีเจ้าของแล้วโดยรัฐบาลกลาง พวกเขาได้ถกเถียงกันถึงแนวทางที่ดีที่สุดของการดำเนินการ ซึ่งเป็นแผนระยะยาวที่คิดโดยผู้เชี่ยวชาญของประเทศ เพื่อเพิ่มผลประโยชน์ทางเศรษฐกิจในระยะยาวจากทรัพยากรทางธรรมชาติ
แนวคิดสิ่งแวดล้อมนิยม เป็นตำแหน่งที่สาม นำโดยจอห์น มูเยอร์ (ค.ศ. 1838–1914) ความรักของมูเยอร์ที่มีต่อธรรมชาติ ทำให้เขาเป็นชาวอเมริกันผู้มีอิทธิพลที่สุดในด้านสิ่งแวดล้อมนิยม มูเยอร์ได้เทศน์แจงว่าธรรมชาติเป็นสิ่งศักดิ์สิทธิ์และมนุษย์เป็นผู้บุกรุก ซึ่งควรที่จะตระหนักแต่กลับไม่พัฒนา เขาได้ก่อตั้งเซียร์ราคลับ ที่ยังคงเป็นตัวแทนภาพลักษณ์ของการเคลื่อนไหวทางสิ่งแวดล้อม มูเยอร์เป็นผู้รับผิดชอบหลักในการกำหนดตำแหน่งทางสิ่งแวดล้อม ในการอภิปรายระหว่างแนวคิดอนุรักษ์ธรรมชาติกับสิ่งแวดล้อมนิยม
แนวคิดสิ่งแวดล้อมนิยมได้สอนว่าธรรมชาติแทบจะเป็นสิ่งศักดิ์สิทธิ์ และมนุษย์เป็นผู้บุกรุก แนวคิดนี้ได้อนุญาตสำหรับการท่องเที่ยวแบบจำกัด (เช่นการเดินป่า) แต่ไม่เห็นด้วยกับการมีรถยนต์ในอุทยานแห่งชาติ และแนวคิดนี้ไม่เห็นด้วยกับการตัดไม้บนที่ดินสาธารณะเป็นอย่างมาก และประณามอย่างรุนแรงต่อเขื่อนที่โรสเวลต์ได้รับการสนับสนุนสำหรับแหล่งน้ำ, ไฟฟ้า และการควบคุมน้ำท่วม โดยเฉพาะอย่างยิ่งความขัดแย้งที่มีต่อเขื่อนเฮชเฮชชีในอุทยานแห่งชาติโยเซมิตี ซึ่งโรสเวลต์ได้ทำการอนุมัติ และเป็นเครื่องมือผลิตน้ำประปาของซานฟรานซิสโก
การเปลี่ยนแปลงสภาพภูมิอากาศ
สหรัฐอเมริกา เป็นประเทศที่มีการปล่อยคาร์บอนไดออกไซด์จากการเผาไหม้ของเชื้อเพลิงฟอสซิล มากเป็นอันดับสองรองจากประเทศจีน นโยบายพลังงานแห่งสหรัฐอเมริกาได้อภิปรายอย่างกว้างขวาง ถึงการเรียกร้องให้หลายประเทศได้มีบทบาทเป็นผู้นำในการต่อสู้กับภาวะโลกร้อน โดยที่สหรัฐอเมริกา เป็นหนึ่งในสองประเทศที่ไม่ได้ลงนามในพิธีสารเกียวโต
พลังงาน
ตั้งแต่ประมาณ 86% ของพลังงานทุกประเภทที่ใช้ในประเทศสหรัฐอเมริกา มาจากเชื้อเพลิงฟอสซิล ที่ส่งผลต่อการปล่อยแก๊สเรือนกระจก นโยบายพลังงานของประเทศสหรัฐอเมริกาได้รับการกำหนดโดยรัฐบาลกลาง, รัฐ และหน่วยงานภาครัฐท้องถิ่น ซึ่งเน้นถึงปัญหาด้านการผลิตพลังงาน, การแบ่งปัน และการบริโภค เช่น ร่างประมวลข้อบังคับอาคาร และความก้าวหน้าไมล์สะสมแก๊ส
เทศบาลตำบลนาวง
นาวง เป็นเทศบาลตำบลแห่งหนึ่งในอำเภอห้วยยอด จังหวัดตรัง
ประวัติ
เทศบาลตำบลนาวงเดิมเป็นสุขาภิบาลนาวง ได้รับการเปลี่ยนแปลงฐานะขึ้นเป็นเทศบาลตำบลนาวง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 24 พฤษภาคม 2542 ซึ่งได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542
ภูมิศาสตร์
เทศบาลตำบลนาวงมีพื้นที่ 12.18 ตารางกิโลเมตร ครอบคลุมพื้นที่บางส่วนของตำบลบางดี ตำบลบางกุ้ง ตำบลนาวง และตำบลวังคีรี มีอาณาเขตติดต่อดังนี้
สภาพพื้นที่ส่วนใหญ่เป็นที่ราบลุ่ม มีลักษณะเป็นห้วยหนองคลองบึง คลองที่สำคัญได้แก่ คลองบางกุ้ง